text: Go' energi - men for dyr
  23 februar 2011 kl. 15.09
  LandboSyd: Det kan ikke betale sig at dyrke pil - endnu.
  Fjernvarmeværkerne er interesserede i at bruge pile-flis som brændsel i fjernvarmeforsyningen.
  - Politikerne har også vist interesse for piledyrkning, for man har fundet ud af, at pil er god til at fjerne næringsstoffer fra jorden. Det vil sige, der er både en CO2-gevinst og en umiddelbar miljøgevinst, forklarer Kresten Mathiasen, der er planteavlskonsulent hos LandboSyd.
  Men selvom interessen er der, så kræver det stor tålmodighed og akkuratesse at dyrke pil.
  Og hvad værre er - priserne for afgrøderne er simpelthen for lave lige nu.
  Og det betyder, at LandboSyd ikke ud fra en økonomisk betragtning i øjeblikket anbefaler landmænd at kaste sig over pil som afgrøde, siger Kresten Mathiasen.
  